ประกาศกรุงเทพมหานครประกาศกรุงเทพมหานครเรื่องกำหนดขนาดและชนิดยานยนต์ อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมและการยกเว้นหรือลดหย่อนค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณชั้นใต้ดิน ๔ ชั้น โรงพยาบาลกลาง สำนักการแพทย์[๑] โดยที่เป็นการสมควรกำหนดขนาดและชนิดยานยนต์ อัตราค่าธรรมเนียมหลักเกณฑ์ วิธีการ และเงื่อนไขในการจัดเก็บค่าธรรมเนียมและการยกเว้นหรือลดหย่อนค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณชั้นใต้ดิน ๔ ชั้น โรงพยาบาลกลาง สำนักการแพทย์อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๔และข้อ ๖ แห่งข้อบัญญัติกรุงเทพมหานคร เรื่องการเรียกเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานคร พ.ศ.๒๕๓๓ ผู้ว่าราชการกรุงเทพมหานครจึงออกประกาศไว้ ดังต่อไปนี้๑. กำหนดให้การจอดยานยนต์ในอาคารที่จอดยานยนต์ของกรุงเทพมหานครบริเวณชั้นใต้ดิน ๔ ชั้น โรงพยาบาลกลาง สำนักการแพทย์ เป็นประเภทการจอดชั่วคราว๒. ให้รถจักรยานยนต์และรถยนต์ไม่เกิน ๔ ล้อที่มีขนาดความสูงไม่เกิน ๒.๐๐ เมตร เข้าจอดในอาคารที่จอดยานยนต์ของกรุงเทพมหานครบริเวณชั้นใต้ดิน ๔ ชั้น โรงพยาบาลกลาง สำนักการแพทย์ ตั้งแต่เวลา ๐๕.๐๐ น. ถึง๒๑.๐๐ น. ยกเว้นกรณีนำส่งผู้ป่วยอุบัติเหตุหรือเจ็บป่วยฉุกเฉินโดยเสียค่าธรรมเนียมในอัตราต่อคันดังนี้๒.๑ รถยนต์๒.๑.๑ ภายในหนึ่งชั่วโมงแรก ๑๕ บาท๒.๑.๒ ชั่วโมงต่อไปชั่วโมงละ ๒๐ บาทเศษของชั่วโมงถ้าไม่เกิน ๓๐ นาที คิด ๑๐ บาท ถ้าเกิน ๓๐นาที คิด ๒๐ บาท๒.๒ รถจักรยานยนต์๒.๒.๑ ภายในหนึ่งชั่วโมงแรก ๕ บาท๒.๒.๒ ชั่วโมงต่อไปชั่วโมงละ ๗ บาทเศษของชั่วโมงถ้าไม่เกิน ๓๐ นาที คิด ๓ บาท ถ้าเกิน ๓๐ นาที คิด ๗ บาท๒.๓กรณีมาใช้บริการเพื่อการตรวจรักษาที่โรงพยาบาลกลางให้เสียค่าธรรมเนียมในอัตราครึ่งหนึ่งของข้อ๒.๑ หรือ ๒.๒ แล้วแต่กรณี ทั้งนี้ให้ผู้รับบริการแสดงเอกสารของจุดคัดกรองหรือหลักฐานการให้บริการตรวจรักษาของแผนกหรือส่วนงานนั้น ๆ ต่อเจ้าหน้าที่บริเวณประตูทางเข้า มิฉะนั้นจะต้องเสียค่าธรรมเนียมเต็มจำนวน๒.๔ ในกรณีที่มีการจอดยานยนต์เกินกำหนดเวลา (ตั้งแต่ ๐๕.๐๐ น. ถึงถึง ๒๑.๐๐ น.) นอกจากจะต้องเสียค่าธรรมเนียมตามปกติแล้วจะต้องมีการเสียเงินเพิ่มทุกครั้งที่มีการจอดยานยนต์ในช่วงเวลาที่เกินกำหนดโดยรถยนต์เสียครั้งละ ๑๐๐ บาท รถจักรยานยนต์เสียครั้งละ ๓๐ บาท๒.๕ กรณีญาติมาเฝ้าไข้ผู้ป่วยใน ให้เสียค่าธรรมเนียมในอัตราเหมาจ่าย๒๔ ชั่วโมง ตั้งแต่เวลานำยานยนต์เข้าจอดถึงเวลานำยานยนต์ออกจากอาคารที่จอดยานยนต์ในอัตรารถยนต์วันละ๑๕๐ บาท และรถจักรยานยนต์วันละ ๕๐ บาทอัตราค่าธรรมเนียมตามข้อ ๒.๑, ๒.๒, ๒.๓, ๒.๔และ ๒.๕ ได้รวมภาษีมูลค่าเพิ่มแล้ว๓. ให้ผู้ที่นำยานยนต์เข้ามาจอดในอาคารที่จอดยานยนต์รับบัตรจอดยานยนต์จากเจ้าหน้าที่บริเวณประตูทางเข้าและต้องชำระค่าธรรมเนียมต่อเจ้าหน้าที่บริเวณประตูทางออกก่อนนำยานยนต์ออกจากอาคารที่จอดยานยนต์และต้องปฏิบัติตามเงื่อนไขในบัตรจอดยานยนต์และคำแนะนำของเจ้าหน้าที่โดยเคร่งครัด๔. บัตรจอดยานยนต์ต้องเก็บรักษาไว้เป็นหลักฐานกรณีบัตรจอดยานยนต์สูญหายให้แจ้งหัวหน้าฝ่ายบริหารงานทั่วไป โรงพยาบาลกลางหรือพนักงานเจ้าหน้าที่จัดเก็บค่าธรรมเนียม ซึ่งปฏิบัติหน้าที่จัดเก็บค่าธรรมเนียมจอดยานยนต์ในอาคารที่จอดยานยนต์โดยผู้แจ้งต้องแสดงบัตรประจำตัวประชาชนหรือบัตรประจำตัวเจ้าหน้าที่ของรัฐหรือบัตรอื่นใดที่กฎหมายรับรองให้ใช้แทนบัตรประจำตัวประชาชนพร้อมทั้งเอกสารคู่มือการจดทะเบียน และต้องเสียค่าธรรมเนียมในกรณีนี้ จำนวน ๒๐๐บาท ทั้งนี้ไม่รวมค่าธรรมเนียมการจอดยานยนต์ตามข้อ ๒การรับแจ้ง ให้ถามชื่อตัว ชื่อสกุล สัญชาติ อายุ อาชีพที่อยู่และหมายเลขบัตรประจำตัวประชาชนหรือบัตรประจำตัวเจ้าหน้าที่ของรัฐหรือบัตรอื่นใดที่กฎหมายรับรองให้ใช้แทนบัตรประจำตัวประชาชนรายการชื่อเจ้าของ หมายเลขเครื่องยนต์พร้อมทั้งบันทึกสาเหตุแห่งการสูญหายของบัตรจอดยานยนต์ตามแบบ ป.ค. ๑๔๕. ให้ผู้อำนวยการสำนักการแพทย์กำหนดวิธีปฏิบัติเกี่ยวกับการยกเว้นหรือลดหย่อนค่าธรรมเนียมการจอดยานยนต์ให้แก่บุคลากรในสังกัดสำนักการแพทย์รวมถึงข้าราชการหรือลูกจ้างกรุงเทพมหานครหรือแก่บุคคลอื่นใด๖. อาคารที่จอดยานยนต์ของกรุงเทพมหานครแห่งนี้เป็นสถานที่สำหรับจอดยานยนต์เท่านั้นกรุงเทพมหานครจะไม่รับผิดชอบในความเสียหายหรือสูญหายใดๆ อันเกิดแก่ทรัพย์สินที่นำเข้ามาในอาคารจอดยานยนต์แห่งนี้ทั้งสิ้นทั้งนี้ ตั้งแต่วันที่ ๑๖ สิงหาคม ๒๕๕๓ เป็นต้นไปประกาศณ วันที่ ๙ สิงหาคม พ.ศ. ๒๕๕๓มาลินีสุขเวชชวรกิจรองผู้ว่าราชการกรุงเทพมหานครปฏิบัติราชการแทนผู้ว่าราชการกรุงเทพมหานครปริยานุช/ผู้จัดทำ๒๐ มกราคม ๒๕๕๔ณัฐวดี/ตรวจ๒๐ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑ ง/หน้า ๖๗/๗ มกราคม ๒๕๕๔